NAVODILA ZA DELO:

1. V zvezek zapiši večji naslov AMERIKA. Pod njega zapiši manjši naslov: DELITEV AMERIKE.
2. Preberi besedilo v učbeniku na straneh 52-54 (Ameriko sestavlja več Amerik) **ali** besedilo v samostojnem delovnem zvezku na straneh 62-65 (Ameriko sestavlja več Amerik). Oglej si tudi pripadajoče slikovno in kartografsko gradivo. Branje in ogled lahko večkrat ponoviš.
3. S pomočjo prebranega besedila odgovori na spodnja vprašanja.

Odgovore na vprašanja oštevilči in jih zapiši v zvezek pod naslov

DELITEV AMERIKE.

*(Odgovarjaj s celimi stavki, da boš dobil zapis, ki ti bo služil pri kasnejšem učenju.)*

**Vprašanja:**

1) Zakaj Ameriki pravimo tudi Novi svet?

2) Kdo je odkril Ameriko?

3) Zakaj se staroselci v Ameriki imenujejo Indijanci?

4) Po komu je Amerika dobila svoje ime? Zakaj?

5) Opiši geografsko lego Amerike. Določi tudi njene meje.

6) Opiši delitev Amerike glede na naravne značilnosti.

7) Opiši delitev Amerike glede na družbene značilnosti (glede na poselitev oziroma jezikovne in kulturne značilnosti).

8) Zakaj bo delitev na Angloameriko in Latinsko Ameriko čez nekaj desetletij verjetno še manj upravičena kot danes?

1. Reši vaji 28 in 29 v samostojnem delovnem zvezku.
2. Vstopi v elektronski učbenik, ki je dostopen na spletnem naslovu <https://eucbeniki.sio.si/geo8/index.html> in odpri kazalo. Nato odpri zavihek Amerika in Polarna območja / Amerika in njena delitev ter preberi besedilo na straneh 84-89 in se pozabavaj z reševanjem vaj, ki so del besedila.

*(Po straneh nazaj in naprej se pomikaš z znakoma ˂I in I˃, ki ju najdeš v spodnjem levem oziroma desnem delu strani.)*